دستونک
زمین تئیگیں بزورے ما آزمان ءَ روئیں
چراگی شہمے ءِ باہوٹ بیں گدان ءَ روئیں
ترا اوں کار نہ کپتگ، نیاتکگاں من اَم
تئی زہیر بنالیت چہ گمان ءَ روئیں
اے پشت نہ کپتگیں امروزمرک مانا کنت
پرشتہ گونگیں انسانےءِ جہان ءَ روئیں
منی ہساب ہمیش انت تو شات ءُ شیدائے
تئی وڑا ما نیائیں چہ درمیان ءَ روئیں
ہمے بگش اے پکیری تئی اہد ءِ میراس انت
بلے ودار مدئے دور چہ زبان ءَ روئیں
من اِشکتگ تو وتی زات ءِ کسہاں کارئے
من گنگ باتاں، من ءُ واب ایرروان ءَ روئیں
امین تو انچیں مسلمانے ئے نہ بیت کسہ
زریت ساہگءَ سجدہ ے سر جنان ءَ روئیں
شاعر: لیاقت امین